stanford-oval/wikipedia huggingface dataset:
Chuzhou

| Chuzhou 滁州市, Chúzhōu Shì |
| --- | --- |
 Chuzhoun sijainti Kiinan Anhuin maakunnassa
 Chuzhou
 Koordinaatit: 32.2564°N, 118.3280°E 
Valtio:  Kiina
Maakunta:  Anhui
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  13 398 km²
Väkiluku (2010):  3 937 868
Aikavyöhyke:  UTC+8
Postinumero:  239000
Suuntanumero(t):  +86 (0)550
 
 www.chuzhou.gov.cn 
Infobox OKVirheellinen NIMI-arvo: 
Chuzhou (kiin. 滁州市, pinyin: Chúzhōu Shì) on prefektuuritason kaupunki Kiinan Anhuin maakunnan itäosassa. Kaupungin väkiluku on 3,938 miljoonaa (2010) ja pinta-ala 13 398 neliökilometriä.
Piirikuntatason jako. Kaupunkipiirit (1, 2) on esitetty vaaleammalla värisävyllä.
Piirikuntatasolla kaupunki jakautuu kahdeksaan osaan (numerointi oheisen kartan mukaisesti).
| --- | --- |
 Kaupunkipiirit (2) 1 Langya, hallinnollinen keskus  2 Nanqiao  Piirikuntatason kaupungit (2) 3 Mingguang  4 Tianchang :  Piirikunnat (4) 5 Lai’an  6 Quanjiao  7 Dingyuan  8 Fengyang 
Chuzhoun pohjoinen rautatieasema.
Aiheesta muualla

Kuvia tai muita tiedostoja aiheesta Chuzhou Wikimedia Commonsissa
Chuzhou City Information (erityisesti talouspainotus) (englanniksi) (chinaknowledge.com)
China Postal code Anhui Province (prefektuuri ja piirikuntataso) (englanniksi) (youbianku.com)
Darcy Hepner

Darcy Rolston Hepner (s. 22. joulukuuta 1954 Edmonton, Alberta, Kanada) on kanadalainen saksofonisti ja säveltäjä. Hän varttui Hamiltonissa Lee Hepnerin ja Patricia Rolstonin poikana. Hän soitti varhain selloa, kitaraa ja huilua, kunnes aloitti yliopistossa saksofoninsoiton opiskelun. Häntä opetti yksityisesti Pat LaBarbera. Vuodesta 1983 alkaen hän opiskeli New Yorkin yliopistossa sävellystä ja saksofoninsoittoa Lee Konitzin ja Bob Mintznerin johdolla. Tämän jälkeen hän esiintyi konserteissa ja klubeilla Kanadassa ja Yhdysvalloissa. Hän esiintyi muiden muassa Mel Tormén kanssa ja kiersi kesäisin Artie Shawin ja David Clayton-Thomasin kokoonpanojen kanssa. Hän asui New Yorkissa vuosina 1996–2005.
Hepner kantaesitti Charlie Parkerin Bird with Stringsin uuden tuotannon Ontariossa 19. elokuuta 2006. Hänen ensimmäinen, itsensä mukaan nimetty albuminsa oman kokoonpanon johtajana on vuodelta 1998. Hän on esiintynyt myös veljensä, kitaristi Jeremy Hepnerin levyillä. Hän on opettanut muun muassa Mohawk Collegessa. Hän on sukua Thomas Rolstonille, Isobel Moorelle ja Shauna Rolstonille.
Claude Miller

Miller vuonna 2003.
Claude Miller (20. helmikuuta 1942 Pariisi – 4. huhtikuuta 2012 Pariisi) oli ranskalainen elokuvaohjaaja.
Miller voitti ainoan César-palkintonsa vuonna 1982. Hän oli ehdolla Cannesin Kultaisen palmun (1998, 2003) ja Berliinin Kultaisen karhun (2000) saajaksi. Hänelle myönnettiin Cannesissa tuomariston palkinto vuonna 1998 elokuvasta Huviretki painajaisiin.
Millerin muita Suomessa esitettyjä elokuvia ovat Sittenkin rakastan sinua (1977), Komedia meistä rakastavaisista (1978), Pikku varas (1988), Säestäjä (1992) ja Hymy (1993).
Aiheesta muualla

Claude Miller Internet Movie Databasessa. (englanniksi)
Darci Lynne Farmer

Darci Lynne Farmer (s. 12. lokakuuta 2004) on yhdysvaltalainen laulaja ja vatsastapuhuja. Hän voitti America’s Got Talent -kykykilpailun kauden 12. Hän on kolmas nainen, joka voitti America’s Got Talent -kilpailun. Voittonsa jälkeen hän on esiintynyt lukuisissa TV-ohjelmissa ja tehnyt kiertueita ympäri Yhdysvaltoja.
Chiang Mai (provinssi)

| Chiang Mai จังหวัดเชียงใหม่ |
| --- | --- |
 Doi Suthep-Puin kansallispuistoa
 Lippu:  Vaakuna
 Provinssin sijainti Thaimaassa
Valtio:  Thaimaa
Alue:  Pohjois-Thaimaa
Hallinto:  
 – hallinnollinen keskus:  Chiang Mai
Pinta-ala:  20 107 km²
Väkiluku (2017):  1 704 000
 – väestötiheys:  84,7 as./km²
Lyhenteet:  
 – postitunnus:  50
 – ISO 3166:  TH-50
Chiang Main provinssi (thaiksi จังหวัดเชียงใหม่) on yksi Thaimaan provinsseista (changwat). Se sijaitsee maan pohjoisosassa. Naapuriprovinsseja ovat Chiang Rai, Lampang, Lamphun, Tak ja Mae Hong Son. Pohjoisessa sen rajanaapurina on Myanmar. Provinssin pinta-ala on 20 107 neliökilometriä ja siellä on arviolta 1 704 000 asukasta (vuonna 2017).
Maantiede

Alueella on lukuisia vuorijonoja, jotka yleensä ovat etelä-pohjoissuuntaisia. Pingjoki, yksi Chao Phraya -joen päähaaroista lähtee liikkeelle Chiang Dao -vuorilta. Thaimaan korkein vuori, 2 575 metrin korkuinen Doi Inthanon sijaitsee alueella. Alueella on myös useita kansallispuistoja; Doi Inthanon, Doi Suthep-Pui, Mae Ping, Sri Lanna, Huay Nam Dang, Mae Phang ja Chiang Dao.
Historia

Chiang Main kaupunki oli Lannathain kuningaskunnan pääkaupunki sen perustamisesta lähtien vuonna 1296. Vuonna 1599 kuningaskunta menetti itsenäisyytensä ja siitä tuli osa Ayutthayan kuningaskuntaa.
Väestö

Vuonna 2017 provinssissa oli 1,7 miljoonaa asukasta. 13,4 % provinssin väestöstä kuuluu vuoristoheimoihin, niiden joukossa hmongit, yaot, lahut, lisut, akhat ja karenit.
Aluejako

Chiang Mai on jaettu 22 piiriin (amphoe) ja kahteen pienempään piiriin (king amphoe). Alueet on edelleen jaettu 204 kuntaan (tambon) ja 1 915 kylään.
| Amphoe |  | King Amphoe |
| --- | --- | --- |
|  Mueang Chiang Mai  Chom Thong  Mae Chaem  Chiang Dao  Doi Saket  Mae Taeng  Mae Rim  Samoeng  Fang  Mae Ai  Phrao |   San Pa Tong  San Kamphaeng  San Sai  Hang Dong  Hot  Doi Tao  Omkoi  Saraphi  Wiang Haeng  Chai Prakan  Mae Wang  |  Mae On  Doi Lo |
Aiheesta muualla

Kuvia tai muita tiedostoja aiheesta Chiang Main provinssi Wikimedia Commonsissa
Welcome to Chiang Mai Province Lonely Planet
Thaimaan turistiviranomaisten provinssin sivut
Thaimaan provinssit
| --- | --- |
Pohjoinen:   Chiang Mai  Chiang Rai  Kamphaeng Phet  Lampang  Lamphun  Mae Hong Son  Nakhon Sawan  Nan  Phayao  Phetchabun  Phichit  Phitsanulok  Phrae  Sukhothai  Uthai Thani  Uttaradit 
Koillinen:   Annat Charoen  Buriram  Chaiyaphum  Kalasin  Khon Kaen  Loei  Maha Sarakham  Mukdahan  Nakhon Phanom  Nakhon Ratchasima  Nongbua Lamphu  Nong Khai  Roi Et  Sakhon Nakhon  Sisaket  Surin  Ubon Ratchathani  Udon Thani  Yasothon 
Keskinen:   Ang Thong  Ayutthaya  Bangkok  Chainat  Lopburi  Nakhon Nayok  Nakhon Pathom  Nonthaburi  Pathum Thani  Samut Prakan  Samut Sakhon  Samut Songkhram  Saraburi  Sing Buri  Suphanburi 
Itäinen:   Chachoengsao  Chanthaburi  Chonburi  Rayong  Prachinburi  Sa Kaeo  Trat 
Läntinen:   Kanchanaburi  Phetchaburi  Prachuap Khiri Khan  Ratchaburi  Tak 
Eteläinen:   Chumphon  Krabi  Nakhon Si Thammarat  Narathiwat  Pattani  Phang Nga  Phattalung  Phuket  Ranong  Satun  Songkhla  Surat Thani  Trang  Yala
Comédia infantil

Comédia infantil on ruotsalaisen kirjailijan Henning Mankellin kirjoittama vuonna 1995 julkaistu romaani, joka kertoo mosambikilaisten katulasten elämästä. Sen päähenkilö on noin 10-vuotias Nelio, joka on paennut suurkaupunkiin rosvojoukon tuhottua hänen kotikylänsä.
Nelio on vakavasti haavoittunut ampumisvälikohtauksessa, kun öisin leipomossa yksin työskentelevä José Antonio Maria Vaz löytää hänet, sitoo hänen haavansa ja vie leipomon katolle lepäämään. Nelio ei halua sairaalaan ennen kuin on kertonut hänelle elämäntarinansa, johon kuluu yhdeksän yötä. Sen jälkeen Nelio kuolee.
Kirja ei nimestään huolimatta ole tyylilajiltaan komedia, joskin siinä on jonkin verran tragikomediaa.
Kirjan pohjalta on tehty samanniminen elokuva vuonna 1998.
Christoffer Häggblom

Christoffer Häggblom on suomalainen yritysjohtaja, joka toimii Verkkokauppa.comin hallituksen varapuheenjohtajana. Häggblom oli Verkkokauppa.comin hallituksen puheenjohtaja kunnes siirtyi hallituksen varapuheenjohtajaksi. Hän on Verkkokauppa.comin suuromistaja.
Christoffer Fagerli Rukke

| Christoffer Fagerli Rukke |
| --- | --- |
 Rukke vuonna 2008
Henkilötiedot
Syntynyt: 17. huhtikuuta 1988 (ikä 36) Hønefoss, Norja
Kansalaisuus:  Norja
Uran tiedot
Pituus:  190 cm
Laji:  pikaluistelu
Seura:  Hol IL
 Tietolaatikko päivitetty 18. tammikuuta 2016 
Christoffer Fagerli Rukke (s. 17. huhtikuuta 1988 Hønefoss, Norja) on norjalainen pikaluistelija. Hän edustaa Hol IL:ää.
Rukke oli mukana Vancouverin olympialaisissa 2010, joissa hän oli 1 000 metrillä 35:s ja 1 500 metrillä 20:s.
Rukke seurustelee norjalaisen maastohiihtäjä Ingvild Flugstad Østbergin (s. 1990) kanssa. He tapasivat toisensa Olympiatoppenin järjestämällä leirillä Espanjan Fuerteventurassa toukokuussa 2011 ja muuttivat yhteiseen asuntoon Oslon Holmenkollenille kesällä 2012.
Daniel Välitalo

| 0 | 1 | 2 | 3 |
| --- | --- | --- | --- |
Pär Sigurd Daniel Välitalo
Henkilötiedot
Koko nimi: Daniel Välitalo
Syntymäaika: 23. elokuuta 1976 (ikä 48)
Syntymäpaikka: ,  Ruotsi
Pelipaikka: Puolustaja
Pituus: 172 cm
Paino: 82 kg
Seura
Seura:  Dynamo Kazan
Junioriseurat
: IFK Kalix
Seurat
| Vuodet | Seura | O | (M) |
| 1995–2000 |  Kalix Bandy |  |  |
| 2000–2013 |  Edsbyns IF |  |  |
| 2013–2014 |  Dynamo Kazan | 32 | (1) |
| 2014–2019 |  Edsbyns IF |  |  |
Maajoukkue
| 2008–2015 |  Ruotsi | 54  | () |
 Seurajoukkueuran tilastot kattavat vain kansalliset sarjat, päivitetty 8.4.2022.  Maajoukkueuran tilastot päivitetty 27.11.2013.
Daniel Välitalo (s. 23. elokuuta 1976) on ruotsalainen uransa lopettanut jääpalloilija. Hän pelasi kaikkiaan 18 kautta Ruotsin pääsarjan Edsbyns IF:ssä voittaen seitsemän Ruotsin mestaruutta.
Välitalo aloitti uransa kotiseutunsa IFK Kalixin riveissä, jonka jääpalloilijoista tuli myöhemmin 1990-luvulla jääpallon erikoisseura Kalix Bandy. Kaudesta 2000-2001 alkaen Välitalon pelasi Ruotsin ylintä jääpallosarjaa Edsbyns IF:n riveissä. Edsbyn riveissä hän oli mukana vuosien 2004-2008 mestarijoukkueessa saavutuksena viisi Ruotsin mestaruutta. Syksyllä 2008 saavutuksena oli vielä Maailmancupin voitto. Edsbyn-uraa jatkoi 13 kautta aina kevääseen 2013 asti. Sen jälkeen hän siirtyi Venäjän liigan Dynamo Kazaniin. Kazanissa vietetyn kauden jälkeen Välitalo palasi Edsbyns IF:ään jatkaen vielä viisi kautta aina kevääseen 2019 asti. Näin Välitalo edusti Edsbyns IF:ää kaikkiaan 18 kautta.
Välitalon maajoukkueura alkoi marraskuussa 2008. Hän on pelannut sen jälkeen seitsemät MM-kisat ja saavuttanut niissä kolme maailmanmestaruutta (2009, 2010, 2012).
Saavutukset

Maajoukkueessa
3 MM-kultaa: 2009, 2010, 2012
3 MM-hopeaa: 2013, 2014, 2015
1 MM-pronssi: 2011
Seurajoukkueissa
Seitsemän Ruotsin mestaruutta: 2004, 2005, 2006, 2007, 2008, 2017, 2018
Ruotsin mestaruushopea: 2009
Jääpallon maailmancup: 2008
Christoffer Envall

Christoffer Envall Jyväskylän Kalevan kisoissa vuonna 2018.
Chrisfoffer John Helmer Envall (s. 6. elokuuta 1991 Pietarsaari) on  suomalainen pikajuoksija, joka edustaa IK Falkenia. Häntä valmensi vuoteen 2013 saakka Guy Storbacka ja sen jälkeen Thomas Asp.
Envall on voittanut 400 metrin Suomen-mestaruuden vuonna 2012 Lahdessa ajalla 48,13 ja vuonna 2013 Vaasassa ajalla 48,32 sekä saanut hopeaa vuonna 2018 Jyväskylässä ajalla 48,20 ja pronssia Lappeenrannassa 2019 ajalla 48,07. Viestijuoksun SM-kisoista Envallilla on yhteensä neljä kultamitalia 4 × 400 metrin ja 4 × 800 metrin viesteistä. Sisäratojen SM-kilpailuissa hän sai 400 metrillä kultaa 2019 ja pronssia 2017. Hänen ennätyksensä 400 metrillä on 20. heinäkuuta 2019 Ilmajoella juostu 47,63 ja 200 metrillä 16. heinäkuuta 2020 Lapualla juostu 21,41. Hänellä on myös useita maaotteluedustuksia.
Christoffer Bengtsberg

| Christoffer Bengtsberg> Henkilötiedot |
| --- | --- |
Syntynyt: 1. marraskuuta 1989 (ikä 34) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen 
Pituus:  180  cm
Paino:  80  kg
Pelaajaura
Pääsarjaura:  2008–2020 
Christoffer Bengtsberg (s. 1. marraskuuta 1989 Tukholma) on ruotsalainen uransa päättänyt jääkiekkomaalivahti. Hän pelasi lähinnä HockeyAllsvenskanissa ja Norjan EliteHockey Ligaenissa, mutta myös yhden ottelun Elitserienissä.
Bengtsberg edusti Ruotsia alle 18-vuotiaiden MM-kilpailuissa vuonna 2007, jolloin Ruotsi voitti pronssia.
Megatrendi

Megatrendi on yleinen kehityssuunta tai laaja muutosten kaari, joka tapahtuu maailmanlaajuisesti. Megatrendi on makrotason ilmiö, jolla odotetaan olevan suuria ja pitkäaikaisia vaikutuksia yhteiskunnassa. Kaupungistuminen ja digitalisaatio ovat tällä hetkellä eräitä megatrendejä.
Vuoden 2023 alussa Sitran julkaisema selvitys megatrendeistä jaoteltiin seuraavien otsikoiden alle: Luonnon kantokyky murenee, hyvinvoinnin haasteet kasvavat, demokratian kamppailu kovenee, kilpailu digivallasta kiihtyy, talouden perusta rakoilee .
Daniel Amartey

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daniel Amartey
Syntymäaika: 21. joulukuuta 1994
Syntymäpaikka: , Ghana
Pelipaikka: puolustava keskikenttäpelaaja
Pituus: 183 senttimetriä
Paino: 76 kilogrammaa
Junioriseurat
: International Allies
Seurat
| Vuodet | Seura | O | (M) |
| 2011–2012 | International Allies | - | (-) |
| 2013–2014 | Djurgården | 34 | (0) |
| 2014–2016 | FC Kööpenhamina | 44 | (3) |
| 2016–2023 | Leicester City | 106 | (2) |
Maajoukkue
| 2012–2014 | Ghana U20 | 2 | (0) |
| 2015– | Ghana | 51 | (0) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2023.  Maajoukkueuran tilastot päivitetty 15. heinäkuuta 2023.
Daniel Amartey (s. 21. joulukuuta 1994) on ghanalainen jalkapalloilija, joka edusti viimeksi Englannin valioliigassa pelannutta Leicester Cityä. Oikeajalkainen Amartey on pelipaikaltaan puolustava keskikenttäpelaaja. Hän kuuluu myös Ghanan jalkapallomaajoukkueeseen.
Seurajoukkueura

Amartey aloitti uransa kotimaansa pääsarjan International Alliesissa, jossa hän pelasi vuodet 2011–2012. Vuodet 2013–2014 Amartey edusti Ruotsin Allsvenskanin Djurgårdenia. Otteluita hänelle kertyi ruotsalaisseurassa vajaan kahden kauden aikana 34 kappaletta. Heinäkuussa 2014 Amartey siirtyi Tanskan Superliigan FC Kööpenhaminaan. Kaudella 2014–2015 hän voitti seuran kanssa Tanskan cupin. Yhteensä Amartey pelasi Kööpenhaminan paidassa 44 ottelua tehden niissä kolme maalia.
Tammikuussa 2016 Amartey siirtyi Englannin valioliigan Leicester Cityn paitaan. Hän teki debyyttinsä Valioliigassa seuraavassa kuussa Norwich Cityä vastaan. Amartey pelasi loppukauden aikana Leicesterin paidassa viidessä ottelussa ja juhli kauden päätteeksi Valioliigan mestaruutta. Seuraavalla kaudella hän pelasi 24 ottelua Valioliigassa ja kahdeksan Mestarien liigassa. Kaudella 2017–2018 hän pelasi kahdeksan ja seuraavalla kaudella yhdeksän liigaottelua. Lokakuussa 2018 tehdyn nilkkaoperaation jälkeen hän oli 11 kuukautta sivussa kentiltä. Joulukuussa 2019 hän loukkasi nilkkansa uudelleen ja joutui yhdeksäksi kuukaudeksi sivuun. Hän ei pelannut kaudella 2019–2020 yhtään edustusjoukkueen ottelua. Kaudella 2020–2021 hän pelasi 12 valioliigaottelua, kaksi ottelua Leicesterin voittamassa FA Cupissa ja kaksi Eurooppa-liigan ottelua. Kaudella 2021–2022 hän pelasi 28 valioliigaottelua ja neljä Eurooppa-liigan ottelua, joissa hän teki yhden maalin kotiottelussa Moskovan Spartakia vastaan. Konferenssiliigassa hän pelasi viisi ottelua. Lisäksi hän oli voittamassa FA Community Shieldiä. Kaudella 2022–2023 hän pelasi 20 valioliigaottelua. Hänen sopimuksensa Leicesterin kanssa päättyi kesällä 2023.
Maajoukkueura

Amartey on edustanut Ghanaa alle 20-vuotiaiden maajoukkuetasolla. Ghanan A-maajoukkueessa hän teki debyyttinsä tammikuussa 2015 Afrikan-mestaruuskilpailuiden avausottelussa Senegalia vastaan. Hän pelasi tuossa turnauksessa kolmessa alkulohko-ottelussa Ghanan saavuttaessa hopeaa. Afrikan-mestaruuskilpailuissa 2017 hän pelasi täyden ajan joukkueensa kaikissa kuudessa ottelussa. Afrikan-mestaruuskilpailuissa 2022 Amartey pelasi täydet minuutit joukkueensa kaikissa kolmessa ottelussa. Marras-joulukuussa 2022 hän pelasi myös MM-kilpailuissa kaikki kolme ottelua alusta loppuun.
Saavutukset

Seurajoukkuetasolla
Englannin valioliiga: 2015–2016
FA Cup: 2020–2021
FA Community Shield: 2021
Tanskan cup: 2014–2015
Maajoukkuetasolla
Afrikan-mestaruuskilpailut: hopeaa (2015)
Mauritz Wellingk

Mauritz Wellingk (toinen kirjoitusmuoto Vellingk; 31. lokakuuta 1651 Jaama, Inkerinmaa – 10. heinäkuuta 1727 Mjölby, Itä-Götanmaa) oli ruotsalainen kreivi, kenraali ja diplomaatti.
Wellingk aloitti sotilasuran kapteenina kuningatar Hedvig Eleonooran henkivartiorykmentissä, josta siirtyi Skooneen ja osallistui veljensä Otto Wellingkin värväämässä rykmentissä Lundin taisteluun, jonka jälkeen molemmat veljekset saivat vapaaherran aatelisarvon vuonna 1676.
Wellingk palveli tämän jälkeen everstinä Karjalan rakuunarykmentissä ja Stadessa, jonka jälkeen hän siirtyi diplomaattitehtäviin Kööpenhaminaan, Lüneburgiin ja Puolaan ja palasi tämän jälkeen jälleen Stadeen. Vuonna 1710 hänet ylennettiin kenraaliksi ja nimitettiin Wismarin kuvernööriksi, kuninkaalliseksi neuvonantajaksi, Bremenin kenraalikuvernööriksi ja Ruotsin Saksassa olevan armeijan komentajakenraaliksi. Vuonna 1711 Wellingkin aatelisarvo kohotettiin kreiviksi ja hän sai vastuulleen lähes kaikki Ruotsin valtion asiat Saksan alueella.
Wellingk kannatti holsteinilaista kruununperimystä, ja hän asettui näin Arvid Hornia ja kuningas Fredrikiä vastaan. Seurauksena kuningas lähetti vuoden 1727 valtiopäivien Salaiselle valiokunnalle kirjeen koskien Wellingkin järjestelemiä lainoja Preussin valtion kanssa, mikä johti Wellingkin aatelisarvon menetykseen, omaisuuden takavarikointiin ja elinkautiseen vankeuteen Linköpingin linnassa. Wellingk kuoli sairauteen matkalla vankeuteen.
Metroidvania

Metroidvania on videopelien lajityyppi, joka on toimintaseikkailupelien alalaji.
Lajityyppi yhdistelee ideoita Metroid ja Castlevania -peleistä, joiden mukaan se on nimetty. Lajityypin pelit usein myös yhdistävät elementtejä muista lajityypeistä kuten roguelike-peleistä ja roolipeleistä. Lajityypin olennaisin osa on pelimaailma, jonka kaikki alueet ovat yhdistetty toisiinsa ja vanhoille alueille voi vapaasti palata. Tyypillisesti näin pelaajan täytyykin tehdä tai ainakin suositellaan tekemään sillä lajityypin peleissä on usein esteitä, jotka ovat aluksi läpipääsemättömiä mutta jotka pelaaja voi myöhemmin palata avamaan saatuaan jonkun uuden kyvyn tai esineen.
Christian Dumont

| Mitalit> Maa:   Ranska.Miesten ampumahiihto.MM-kilpailut  | Mitalit> Maa:   Ranska.Miesten ampumahiihto.MM-kilpailut  | Mitalit> Maa:   Ranska.Miesten ampumahiihto.MM-kilpailut  | Maa:   Ranska> Miesten ampumahiihto. |
| --- | --- | --- | --- |
|  Hopeaa | Kontiolahti 1990 | 4×7,5 km viesti |  |
|  Pronssia | Oslo 1990 | joukkuekilpailu |  |
Christian Dumont (19. maaliskuuta 1963 Fourcatier-et-Maison-Neuve – 6. elokuuta 2021) oli ranskalainen ampumahiihtäjä.
Dumont saavutti vuoden 1990 MM-kilpailuissa hopeaa 4×7,5 km viestissä ja pronssia joukkuekilpailussa. Hän kilpaili myös talviolympialaisissa Calgaryssä 1988 ja Albertvillessä 1992 sekä vuosien 1986, 1989, 1991 ja 1993 MM-kilpailuissa. Dumont kuoli sydänkohtaukseen oltuaan pyöräilemässä 58-vuotiaana 6. elokuuta 2021.
Aiheesta muualla

Christian Dumont Kansainvälinen olympiakomitea. (englanniksi)
Mauritz Stensson Leijonhufvud

Mauritz Leijonhufvud (1596).
Mauritz Stensson (Steninpoika) Leijonhufvud myöh. Lewenhaupt (10. syyskuuta 1559 Kärra – 23. marraskuuta 1607 Käggleholm, Ödebyn pitäjä, Ruotsi) oli ruotsalainen valtaneuvos ja Raaseporin kreivi. Hän kuului Kaarle-herttuan kannattajiin ja oli mukana Suomen retkellä 1599. Hän sai vuonna 1600 veljensä Stenin menettämän Raaseporin kreivikunnan. Hän toimi Viron käskynhaltijana vuosina 1601–1602.
Hän oli Sten Eriksson Leijonhufvudin ja Ebba Månsdotter Lilliehöökin vanhin poika. Hän oli aviossa Amalia von Hatzfeldin kanssa ja heillä oli yksi tytär, Ebba Mauritzdotter Lewenhaupt.
Metroid Prime 4: Beyond

| Metroid Prime 4: Beyond |
| --- | --- |

Kehittäjä:  Retro Studios
Julkaisija:  Nintendo
Tuottaja:  Kensuke Tanabe
Pelisarja:  Metroid
Julkaistu:  2025
Lajityyppi:  metroidvania, ensimmäisen persoonan ammuntapeli ja toimintaseikkailupeli
Alusta:  Nintendo Switch
Lisää peliartikkeleitaVideopelien teemasivulla
Metroid Prime 4: Beyond on tuleva Retro Studiosin kehittämä ja Nintendon julkaisema Metroid -sarjan peli Nintendo Switchille. Pelin julkaisuajankohdaksi on ilmoitettu vuosi 2025.
Nintendon Shinya Takahashi on ilmoittanut että aiemmin Bandai Namco Studiosin kehityksessä ollut versio pelistä on hylätty ja pelin kehitys on aloitettu alusta Retro Studiosin kanssa.
Darcs

| Darcs |
| --- | --- |

Kehittäjä:  David Roundy
Kehityshistoria
Vakaa versio:  2.18.2 (24. maaliskuuta 2024)
Tiedot
Ohjelmistotyyppi:  versionhallinta
Alusta:  Windows, Linux, macOS
Lisenssi:  GNU GPL
Aiheesta muualla
Verkkosivusto
Versiohallinta
Darcs on Haskell-ohjelmointikielellä toteutettu hajautettu versionhallintajärjestelmä. Sen pääkehittäjä on David Roundy. Ohjelman nimi on akronyymi sanoista "David's Advanced Revision Control System". Nimi kirjoitetaan usein kokonaan pienillä kirjaimilla, paitsi lauseen alussa.
Darcs kutsuu tallennettuja versioita päivityksiksi (patch). Darcsin erikoisiin ominaisuuksiin kuuluu se, että käyttäjällä on suuri valta hyväksyä tai hylätä lähetetyt ja vastaanotetut päivitykset, joten käyttäjä voi päivittää tarvittaessa vain osan ohjelmakoodista tai käyttää vain tietyistä lähteistä tulleita päivityksiä. Päivitysten keskinäiseen järjestäytymiseen ja yhdistymiseen on omat sääntönsä, joita kehittäjä kutsuu päivitysteoriaksi (Theory of patches).
Kritiikki

Darcsia on kritisoitu muun muassa sen suorituskyvystä.
Eräistä tilanteista seuraa muutosten yhdistämisen (engl. merge) eksponentiaalinen kasvu.
Chwilogin rautatieasema

Chwilogin rautatieasema oli rautatieasema Chwilogin kylässä Gwyneddissä, Walesissa. Se sijaitsi Carnarvonshire Railwayn varrella.